កម្មវិធីតម្រង់ទិស

ស្តីពី

ការបង្រៀនស្របសមត្ថភាពបំប៉នសិស្សរៀនយឺត

Personalized Teaching to Overcome Marginalization (PTOM)

ថ្ងៃទី១៤-១៥ ខែមិថុនា ឆ្នាំ២០២៥

នៅសាលប្រជុំនាយកដ្ឋានបឋមសិក្សា

**១. សាវតារ**

កម្ពុជាបានសម្រេចបានលទ្ធផលល្អក្នុងការចុះឈ្មោះសិស្សចូលរៀននៅកម្រិតបឋមសិក្សា ដោយមានអត្រាចុះឈ្មោះស្ទើរជិត ១០០%។ ទោះជាយ៉ាងនេះក្ដី ស្ថិតិ និងសូចនាករអប់រំសាធារណៈតែងបង្ហាញថា សិស្សបានត្រួតថ្នាក់នៅថ្នាក់ទី១ ដល់ជិត១០% និងមានអត្រាបោះបង់សិក្សាខ្ពស់នៅថ្នាក់ទី៦ ប្រហែល១០%។ នេះបញ្ជាក់ថា ទោះបីមានការចូលរៀនដ៏ទូលំទូលាយក៏ដោយ ក៏មានសិស្សជាច្រើនមិនអាចបន្តរហូតដល់បញ្ចប់បឋមសិក្សា ឬមធ្យមសិក្សាបឋមភូមិ ដែលជាការអប់រំកម្រិតមូលដ្ឋានបានទេ។

ដើម្បីជួយសិស្សឱ្យបន្តការសិក្សា ការអភិវឌ្ឍជំនាញមូលដ្ឋានអំណាន និងគណិតវិទ្យាជាការចាំបាច់។ ជំនាញទាំងនេះជាគ្រឹះសម្រាប់ការសិក្សាបន្ត និងជាសមត្ថភាពមូលដ្ឋានសម្រាប់ការសិក្សាផង និងសម្រាប់ជីវភាពប្រចាំថ្ងៃផង។ នៅក្នុងបរិបទនេះ កម្មវិធី PTOM (Personalized Teaching to Overcome Marginalization) នឹងត្រូវដាក់ឱ្យអនុវត្ត ដើម្បីឆ្លើយតបទៅនឹងតម្រូវការពិសេសរបស់សិស្សរៀនយឺត។ PTOM ជាវិធីសាស្ត្របង្រៀនដែលប្រើបច្ចេកវិទ្យាសម្រាប់ការអប់រំ ដើម្បីផ្ដល់ជាឱកាសលើកទីពីរដល់សិស្សមុនពួកគេសម្រេចចិត្តបោះបង់ការសិក្សា ដោយសារតែកង្វះមូលដ្ឋានគ្រឹះអក្ខរកម្មអំណាន និងគណិតវិទ្យា។

**២. គោលបំណង**

* ហេតុអ្វីចាំបាច់មានកម្មវិធីបង្រៀនស្របសមត្ថភាពបំប៉នសិស្សរៀនយឺត PTOM
* ការប្រើប្រាស់ថ្នាលបឋមសម្រាប់វាស់ និងបែងចែកសិស្សតាមកម្រិតសមត្ថភាព
* ការពិនិត្យតាមដានលទ្ធផលសិក្សារបស់សិស្សតាមថ្នាលបឋម
* ការប្រើប្រាស់ថ្នាលបឋមសម្រាប់បង្រៀនស្របសមត្ថភាពបំប៉នសិស្សរៀនយឺត
* កម្មវិធីបណ្ដុះបណ្ដាលស្ដីពីបង្រៀនស្របសមត្ថភាពបំប៉នសិស្សរៀនយឺតនៅគ្រឹះស្ថានគ្រូបង្រៀន

**៣. អ្នកចូលរួម**

កម្មវិធីបង្រៀនស្របសមត្ថភាពបំប៉នសិស្សរៀនយឺតតាមថ្នាលបឋមនឹងត្រូវធ្វើឡើងជាប្រព័ន្ធ ដែលតម្រូវឱ្យមានការចូលរួមពីគ្រប់ភាគីពាក់ព័ន្ធតាំងពីថ្នាក់ជាតិ រហូតដល់កម្រិតសាលារៀន។ មន្ត្រីមន្ទីរអប់រំ យុវជន និងកីឡារាជធានីខេត្ត និងគ្រូឧទ្ទេសនៃគ្រឹះស្ថានបណ្ដុះបណ្ដាលគ្រូបង្រៀននឹងដើរតួនាទីយ៉ាងសំខាន់ ក្នុងការបណ្ដុះបណ្ដាលបន្តទៅថ្នាក់ស្រុក កម្រង និងសាលារៀន។ សិក្ខាសាលានេះត្រូវបានរៀបចំដើម្បីតម្រង់ទិសឱ្យសិក្ខាកាមយល់ដឹងអំពីមូលហេតុ និងនីតិវិធីនៃការអនុវត្តកម្មវិធីបង្រៀនស្របសមត្ថភាពបំប៉នសិស្សរៀនយឺត ដោយផ្តោតជាសំខាន់អំពីតួនាទីរបស់គ្រឹះស្ថានបណ្ដុះបណ្ដាលគ្រូបង្រៀនក្នុងការធ្វើ​ស្ថាបនូបនីយកម្មនៃកម្មវិធី PTOM (Institutionalize PTOM at TEIs) ទាំងក្នុងកម្មវិធីបណ្ដុះបណ្ដាល និងកម្មវិធីវិក្រឹតការ។

**៤. កម្មវិធី**

|  |  |  |
| --- | --- | --- |
| ពេលវេលា | ប្រធានបទ | អ្នកសម្របសម្រួល |
| ថ្ងៃទី១៤ ខែមិថុនា ឆ្នាំ២០២៥ | | |
| 7:30 – 8:00 | ការចុះវត្តមានអ្នកចូលរួម | ក្រុមការងារនាយកដ្ឋាន |
| 8:00 – 9:30 | បទបង្ហាញទី១៖ គោលបំណង និងសាវតារនៃកម្មវិធី PTOM | ឈិញ​ ស៊ីថា |
| *9:30 – 10:00* | *អាហារសម្រន់* |  |
| 10:00 – 11:30 | បទបង្ហាញទី២៖ ការបង្កើតសម្ភារៈសម្រាប់កម្មវិធី PTOM | ខូយ ប៊ុនឡូត |
| *11:30 – 13:30* | *អាហារថ្ងៃត្រង់* |  |
| 13:30 – 15:00 | បទបង្ហាញទី៣៖ ការប្រើថ្នាលបឋម PLP សម្រាប់បង្រៀន PTOM | ថុន ពិសិដ្ឋ |
| 15:00 – 15:30 | *អាហារសម្រន់* |  |
| 15:30 – 17:00 | បទបង្ហាញទី៤៖ ការបង្រៀន PTOM នៅសាលារៀន |  |

|  |  |  |
| --- | --- | --- |
| ថ្ងៃទី១៥ ខែមិថុនា ឆ្នាំ២០២៥ | | |
| 7:30 – 8:00 | ការចុះវត្តមានអ្នកចូលរួម |  |
| 8:00 – 9:30 | បទបង្ហាញទី៥៖ ការបណ្ដុះបណ្ដាលគ្រូបង្គោល PTOM | ឈិញ ស៊ីថា |
| *9:30 – 10:00* | *អាហារសម្រន់* |  |
| 10:00 – 10:45 | បទបង្ហាញទី៦៖ ការបង្កើតមុខវិជ្ជា PTOM-KHMER សម្រាប់ CPD នៅគ្រឹះស្ថានបណ្ដុះបណ្ដាលគ្រូបង្រៀន | ខូយ ប៊ុនឡូត |
| 10:45 – 11:30 | បទបង្ហាញទី៧៖ និង PTOM-MATH សម្រាប់ CPD នៅគ្រឹះស្ថានបណ្ដុះបណ្ដាលគ្រូបង្រៀន | ថុន ពិសិដ្ឋ |
| *11:30 – 13:30* | *អាហារថ្ងៃត្រង់* |  |
| 13:30 – 14:30 | បទបង្ហាញទី៦៖ ការបង្កើតមុខវិជ្ជា PTOM-MENTOR សម្រាប់ CPD នៅគ្រឹះស្ថានបណ្ដុះបណ្ដាលគ្រូបង្រៀន | ដួង ប៉េងអាន |
| 14:30 – 15:30 | មតិបូកសរុប ផែនការបន្ត និងបិទកម្មវិធី | ថ្នាក់ដឹកនាំនាយកដ្ឋាន បឋមសិក្សា |
| *15:30 – 16:00* | *អាហារសម្រន់* |  |

*សូមរក្សាសិទ្ធិកែប្រែកម្មវិធីក្នុងករណីចាំបាច់!*